पहली बार देश से बाहर जाएगा तेजस लड़ाकू विमान; 10 देशों की फोर्स होगी शामिल
Indian Air Force LCA Tejas Fighter Aircraft Deployment. Follow Indian Air Force (IAF) Latest News, Top Headlines On Dainik Bhaskar (दैनिक भास्कर)
इंडियन एयरफोर्स ने पहली बार लड़ाकू विमान तेजस को मिलेट्री एक्सरसाइज के लिए देश से बाहर भेजा है। इसकी ऑफिशियल जानकारी एयरफोर्स ने दी है। एक वरिष्ठ अधिकारी ने बताया कि संयुक्त अरब अमीरात में डेजर्ट फ्लैग नाम से 27 फरवरी से 17 मार्च तक मिलेट्री एक्सरसाइज होगी। इसमें भारत की तरफ से 5 लाइट कॉम्बैट एयरक्राफ्ट तेजस और 2 सी-17 शामिल होंगे।
ब्रिटेन,फ्रांस सहित कई देश मिलेट्री एक्सरसाइज में शामिल होंगे 
यह पहली बार है जब इंडियन एयरफोर्स की तरफ से तेजस को मिलेट्री एक्सरसाइज के लिए बाहर भेजा जा रहा है। डेजर्ट फ्लैग में यूएई, फ्रांस, कुवैत, ऑस्ट्रेलिया, ब्रिटेन, बहरीन, मोरक्को, स्पेन, दक्षिण कोरिया और अमेरिका के एयरफोर्स भी शामिल होंगे।
अटल बिहारी वाजपेयी ने एयरक्राफ्ट को तेजस नाम दिया था
करीब 18 सालों की कड़ी मेहनत के बाद आखिरकार जनवरी 2001 को पहली बार इस स्वदेशी फाइटर जेट ने हिंदुस्तान के आसमान में उड़ान भरी थी। जब यह सब कुछ हो रहा था तो अटल बिहारी वाजपेयी देश के प्रधानमंत्री थे। 2003 में वाजपेयी ने ही इसे ‘तेजस’ दिया था। तेजस नाम रखते वक्त प्रधानमंत्री वाजपेयी ने कहा था कि ये संस्कृत शब्द है, जिसका मतलब ‘चमक’ है।
इस ग्राफिक्स के जरिए तेजस के बारे में जानिए ...
अपनी 4 खूबियों की वजह से बाकी फाइटर जेट अलग है तेजस
इस समय भारतीय वायु सेना के बेड़े में जो टॉप फाइटर जेट हैं उनमें सुखोई Su-30MKI, राफेल, मिराज, MiG-29 और तेजस का नाम शामिल है। तेजस अपनी इन खूबियों की वजह से बाकी के चारों फाइटर जेट से अलग और खास है...
पहला: इस विमान के 50% कलपुर्जे यानी मशीनरी भारत में ही तैयार हुई है।
दूसरा: इस विमान में मॉडर्न टेक्नोलॉजी के तहत इजराइल की EL/M-2052 रडार को लगाया गया है। इस वजह से तेजस एक साथ 10 लक्ष्यों को ट्रैक कर उन पर निशाना साधने में सक्षम है।
तीसरा: बेहद कम जगह यानी 460 मीटर के रनवे पर टैकऑफ करने की क्षमता।
चौथा: यह फाइटर जेट इन चारों में ही सबसे ज्यादा हल्का यानी सिर्फ 6500 किलो का है।
आखिर एयरफोर्स को तेजस की जरूरत क्यों पड़ी?
पिछले पांच दशकों में 400 से ज्यादा MiG-21 विमानों के क्रैश होने की वजह से भारत सरकार इसे रिप्लेस करना चाह रही थी। इसी MiG-21 की जगह लेने में कामयाब हुआ तेजस। इस विमान का वेट कम होने की वजह से यह समुद्री पोतों पर भी आसानी से लैंड और टेक ऑफ कर सकता है। यही नहीं इसकी हथियार ले जाने की क्षमता MiG-21 से दोगुना है। स्पीड की बात करें तो राफेल से 300 किलोमीटर प्रति घंटा ज्यादा रफ्तार तेजस की है।
मामले से जुड़ी भास्कर की ये खास खबरें भी पढ़िए ...
1. दुनियाभर के आसमान में दहाड़ेगा अपना 'तेजस':भारत के फाइटर जेट को खरीदना चाहता है अमेरिका
1965 की जंग में अचानक किए गए पाकिस्तानी एयरफोर्स के हमले में भारत के 35 फाइटर जेट धराशायी हो गए थे। यही नहीं लड़ाकू विमानों में GPS, रडार नहीं लगे होने की वजह से स्क्वॉड्रन लीडर विलियम ग्रीन भारत के बजाय पाकिस्तान में लैंड कर गए थे। पूरी खबर पढ़ें ...
2. वायुसेना में तेजस मार्क-2 के 6 स्क्वाड्रन बनेंगे​​​​​​​
देश में बने फाइटर एयरक्राफ्ट तेजस का एडवांस्ड वर्जन जल्द ही वायुसेना की ताकत बढ़ाएगा। एयर चीफ मार्शल वीआर चौधरी ने कहा कि वायुसेना हल्के लड़ाकू विमान (LCA) के एडवांस्ड वर्जन तेजस मार्क-2 के छह स्क्वॉड्रन बनाए जाएंगे। एयरफोर्स इनके लिए जरूरी 108 प्लेन खरीदने का फैसला कर चुकी है। पूरी खबर पढ़ें ...